Document ID: 32008R0666

NEUVOSTON ASETUS (EY) N:o 666/2008,
annettu 15 päivänä heinäkuuta 2008,
tiettyjen Kongon demokraattista tasavaltaa koskevien rajoittavien toimenpiteiden käyttöönotosta annetun asetuksen (EY) N:o 889/2005 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 60 ja 301 artiklan,
ottaa huomioon Kongon demokraattista tasavaltaa koskevista rajoittavista toimenpiteistä 14 päivänä toukokuuta 2008 hyväksytyn neuvoston yhteisen kannan 2008/369/YUTP (1),
ottaa huomioon komission ehdotuksen,
sekä katsoo seuraavaa:
(1)
Asetuksella (EY) N:o 889/2005 (2) otettiin käyttöön tiettyjä Kongon demokraattista tasavaltaa koskevia rajoittavia toimenpiteitä, joita sovelletaan Kongon demokraattista tasavaltaa koskevista rajoittavista toimenpiteistä hyväksytyn neuvoston yhteisen kannan 2005/440/YUTP (3) sekä YK:n turvallisuusneuvoston päätöslauselman 1596 (2005) ja sen jälkeen annettujen asiaa koskevien päätöslauselmien mukaisesti.
(2)
YK:n turvallisuusneuvosto päätti 31 päivänä maaliskuuta 2008 antamallaan päätöslauselmalla 1807 (2008) muun muassa muuttaa teknistä apua koskevien rajoittavien toimenpiteiden laajuutta rajoittamalla ne koskemaan Kongon demokraattisen tasavallan alueella toimivia valtiosta riippumattomia yhteisöjä ja yksityishenkilöitä. Neuvosto hyväksyi 14 päivänä toukokuuta 2008 yhteisen kannan 2008/369/YUTP, jolla pannaan täytäntöön päätöslauselma 1807 (2008) ja kumotaan yhteinen kanta 2005/440/YUTP.
(3)
Asetus (EY) N:o 889/2005 olisi sen vuoksi muutettava vastaavasti.
ON ANTANUT TÄMÄN ASETUKSEN:
1 artikla
Muutetaan asetus (EY) N:o 889/2005 seuraavasti:
1)
Korvataan 2 artikla seuraavasti:
”2 artikla
1. Kielletään
a)
sotilastoimintaan liittyvän teknisen avun antaminen suoraan tai välillisesti Kongon demokraattisen tasavallan alueella toimiville valtiosta riippumattomille yhteisöille tai yksityishenkilöille;
b)
sotilastoimintaan liittyvän rahoituksen tai rahoitustuen myöntäminen, mukaan lukien erityisesti avustukset, lainat ja vientiluottovakuutukset, aseiden tai niiden kaltaisten tarvikkeiden myymiseksi, toimittamiseksi, siirtämiseksi tai viemiseksi, sekä niihin liittyvän teknisen avun ja muiden palvelujen antaminen, myyminen, toimittaminen tai siirtäminen suoraan tai välillisesti Kongon demokraattisen tasavallan alueella toimiville valtiosta riippumattomille yhteisöille tai yksityishenkilöille;
c)
tietoinen ja tarkoituksellinen osallistuminen toimintaan, jonka suorana tai välillisenä tavoitteena tai seurauksena on a ja b alakohdassa tarkoitettujen toimien edistäminen.
2. Teknisen avun, rahoituksen tai rahoitustuen antamisesta hallituksen edustajille tai muille Kongon demokraattisessa tasavallassa oleville henkilöille, yhteisöille tai elimille tai Kongon demokraattisessa tasavallassa käytettäväksi, lukuun ottamatta kyseisen avun antamista Yhdistyneiden Kansakuntien Kongon demokraattisessa tasavallassa oleville tarkkailijajoukoille 3 artiklan 1 kohdan a alakohdan mukaisesti, on ilmoitettava etukäteen pakotekomitealle. Ilmoitukseen olisi sisällyttävä kaikki asiaan liittyvät tiedot, myös mahdollinen loppukäyttäjä, ehdotettu toimituspäivämäärä ja lähetysten kulkureitti.”
2)
Korvataan 3 artikla seuraavasti:
”3 artikla
1. Poiketen siitä, mitä 2 artiklassa säädetään, palvelujen tarjoajan sijoittautumisjäsenvaltion toimivaltaiset viranomaiset, jotka ilmoitetaan liitteessä luetelluilla verkkosivuilla, voivat antaa luvan:
a)
aseisiin ja niihin liittyviin tarvikkeisiin liittyvän teknisen avun, rahoituksen ja rahoitustuen antamiseen, jos kyseinen apu on tarkoitettu yksinomaan Yhdistyneiden Kansakuntien Kongon demokraattisessa tasavallassa olevien tarkkailijajoukkojen tukemiseen ja käyttöön;
b)
ei-tappaviin sotatarvikkeisiin liittyvän teknisen avun, rahoituksen ja rahoitustuen antamiseen, jos kyseinen apu on tarkoitettu pelkästään humanitaarista tai suojaavaa käyttöä varten ja jos tällaisen avun tai palvelun antamisesta on etukäteen ilmoitettu pakotekomitealle 2 artiklan 2 kohdan mukaisesti.
2. Lupaa ei anneta, jos on kyse jo tapahtuneesta toiminnasta.”
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä heinäkuuta 2008.

Labels: 18
5